Styrets beretning for 2020.

**Styret for Fellesforbundet avd. 670 har bestått av.**

|  |  |  |
| --- | --- | --- |
| Leder | Jan Wiggo Hageløkken | Bil |
| Nestleder | Magnus Alstadsæter | Byggfag |
| Sekretær | Mariann Rustad | Industri TEKO |
| Ungdomsleder | Oda Beate Grøv Røtvei | Bil |
| Medlem | Amanda Nagell | Riksavtalen |
| Medlem | Hans Gunnar Espeseth | Byggeindustrien |
| Medlem | Geir Jakob Løkken | Industri TEKO |
| Medlem | Robin Lunde | Grafisk |
| Medlem | Roar Solheim | Grønn Sektor |
| 1. vara | Geir Olerud | Byggeindustrien |
| 2. vara | Sindre Madsstuen | Byggfag |
| 3. vara | Anniken Warming | Byggfag. |

**Ungdomsutvalget har bestått av.**

|  |  |  |
| --- | --- | --- |
| Leder | Oda Beate Grøv Røtvei | Bil |
| Medlem | Henrik S. Kolvik | Byggfag |
| Medlem | Stein Morten S. Norum | Bil |
| Medlem | Martyna Kornikaite | Riksavtalen |

**Studieutvalget har bestått av.**

|  |  |  |
| --- | --- | --- |
| Medlem | Styremedlem | Hans Gunnar Espeseth |
| Medlem | Styremedlem | Geir Jakob Løkken |
| Medlem | Ungdomsleder | Oda Beate Grøv Røtvei |

**Kontrollkomiteen har bestått av.**

|  |  |  |
| --- | --- | --- |
| Medlem | Rolf Berge | Byggfag |
| Medlem | Unni Rye | Riksavtalen |
| Vara | Bjarne Veisene | Byggfag |

**Valgkomiteen har bestått av.**

|  |  |  |
| --- | --- | --- |
| Leder | Kjetil Rudberg | Byggeindustrien |
| Medlem | Willy Kristiansen | Byggeindustrien |
| Medlem | Frode Skar | Byggeindustrien |
| Vara | Per Johnsen | Byggfag |

**Avdelingens ansatte har i perioden bestått av.**

|  |  |  |
| --- | --- | --- |
| Anne Weggumsløkken | Okonomi og medlemshåndtering | 100% stilling |
| Inger Anne Vangen | Kontorsekretær | 50% stilling |
| Roger G. Sollie | Organisasjonsarbeider | 100% stilling |
| Svein Grandalen | Organisasjonsarbeider | 100% stilling |

I tillegg har styreleder vært frikjøpt i 50 % stilling.

Avdelingen har hatt lite sykefravær i perioden, det har vært på 1,65%.

**Styrearbeid.**

Det har i perioden blitt avholdt 11 styremøter, derav 5 gjennomført elektronisk.

Styret har behandlet 63 saker i perioden.

Det har ble avholdt to, to-dagers styresamlinger i perioden. I disse samlingene deltok også ungdomsutvalget og de ansatte.

Anne Weggumsløkken har deltatt på styremøtene som observatør i kraft av å være tillitsvalgt for de ansatte i avdelingen. Observatøren har tale- og forslagsrett, men ikke stemmerett.

Alle vararepresentanter har blitt innkalt til styremøtene i perioden.

**Representantskapet.**

Avdelingens representantskap består av en representant fra hver klubb. Det ble arrangert møte i representantskapet på Honne Hotell og Konferansesenter 14.12.2020. På dette møtet ble budsjett og handlingsplan for 2021 vedtatt.

**Avdelingens økonomi.**

Resultatet for 2020 er et overskudd på kr.1 091 015,- Soliditeten og likviditeten er god.

Årsregnskapet gir en rettvisende oversikt over utviklingen i avdelingen, for resultatet i regnskapsåret og stillingen ved årsskiftet.

Avdelingens driftsinntekter for 2020 var kr. 5 962 565,-

Avdelingen hadde ved utgangen av perioden en egenkapital på kr. 13 460 979.

Forutsetning om fortsatt drift er lagt til grunn for regnskapet, og det bekreftes at denne er til stede.

**Medlemsstatistikk.**

|  |  |  |  |
| --- | --- | --- | --- |
|  | Pr. 01.01.2020 | Pr. 31.12.2020. | Endringer i 2020 |
| Antall medlemmer | 3561 | 3605 | 44 |
| Antall yrkesaktive medlemmer | 2264 | 2308 | 44 |
| Antall ikke yrkesaktive medlemmer | 1297 | 1297 | 0 |

**Handlingsplan for 2020.**

Handlingsplanen for 2020 hadde følgende prioriteringer: Rekruttering, organisasjonsbygging, tariffdekning, medieprofilering, tillitsvalgtopplæring, konferanser, nye bestemmelser om innleie, stortingsvalg 2021/fagligpolitisk arbeid, ungdomsarbeid, avdelingssamarbeid og LO.

Året 2020 har vært et år preget av restriksjoner og strenge smitteverntiltak. Dette har preget avdelingens virke. Siden 12. mars 2020 har det ikke vært mulig å drive normal oppsøkende virksomhet. Kurs og konferanser har blitt avlyst eller omgjort til elektroniske arrangementer.

Dette har medført at vi har måttet godta at vi ikke fikk jobbet etter handlingsplanen slik planene var når den ble vedtatt i desember 2019.

**Avdelingens drift under en pandemi.**

12. mars 2020 ble det innført strenge restriksjoner for møte mellom mennesker i Norge. For Fellesforbundet avd. 670 betydde det at vi måtte legge om vår virksomhet fra en dag til den neste. Vi måtte stenge våre kontorer for besøkende. Vi måtte ta en vurdering på om hele eller deler av mannskapet skulle settes på hjemmekontor. Vi måtte avlyse alle kurs og konferanser i egen regi. All oppsøkende virksomhet måtte opphøre umiddelbart. Dette innebar ikke en reduksjon i arbeidsoppdrag, men vi måtte finne måter å løse dette på uten fysiske møter mellom mennesker. Våre ansatte fikk fort en stor mengde henvendelser fra medlemmer og tillitsvalgte som hadde behov for støtte i møte med egen bedrift og deres måte å løse restriksjonene på. Tidlig ble det for eksempel klart at mange bedrifter tolket adgangen til å permittere med to dager varsel til sin fordel. Mange tillitsvalgte følte seg presset til å godta dette i en stresset situasjon. Så var det mange henvendelser fra medlemmer som hadde problemer i møte med NAV. Siden man ikke kunne dra ut og besøke klubbene i denne kritiske tiden bestemte man seg for å kontakte alle tillitsvalgte pr. telefon. Dette for å forsikre de tillitsvalgte om at avdelingen var tilgjengelige når de sto i situasjoner de var usikre på, men også for at avdelingen trengte en oversikt over situasjonen i klubbene.

Det sentrale lønnsoppgjøret ble utsatt til høsten 2020. Avdelingen måtte jobbe på nye måter også i forhold til lønnsoppgjør, uravstemning og bistand til lokale forhandlinger i klubbene. Avdelingens ansatte og tillitsvalgte har måttet lære seg nye måter å kommunisere på og nye måter å avholde møter på. Vi har også kurs på elektroniske plattformer i samarbeid med andre avdelinger i Innlandet.

Alt i alt har avdelingen møtt disse utfordringene på en konstruktiv og god måte. Man ser også at avdelingen i perioden hadde en liten økning i antallet yrkesaktive medlemmer.

**Arbeidsmiljø.**

Arbeidsmiljøet anses som godt.

Det er ikke iverksatt tiltak som har betydning for arbeidsmiljøet.

Det har ikke vært skader eller ulykker i 2020.

**Det ytre miljø.**

Avdelingens virksomhet forurenser ikke det ytre miljø.

Avdelingen har ikke konsesjonsbelagte utslipp.

**Forsknings- og utviklingsaktiviteter.**

Avdelingen driver ikke med forsknings- eller utviklingsaktiviteter.

Lillehammer, 08.04.2021

Styret i Avdeling 670 Fellesforbundet

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Jan Wiggo Hageløkken Geir Jakob Løkken Mariann Tundrali Rustad

styreleder styremedlem styremedlem

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Magnus Rustad Alstadsæter Roar Solheim Robin Lunde

Nestleder styremedlem styremedlem

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Hans Gunnar Espeseth Oda Beate Grøv Røtvei Amanda Nagell

styremedlem ungdomsleder styremedlem